b'\n_START_ARTICLE_\nG\xc3\xa9rard Klein\n_START_SECTION_\nBiografie\n_START_PARAGRAPH_\nDup\xc4\x83 terminarea studiilor de psihologie social\xc4\x83 \xc8\x99i de economie, Klein a lucrat la SEDES, o societate de studii economice. A publicat mai multe romane la Fleuve noir sub pseudonimul Gilles d\'Argyre, printre care Saga familiei d\'Argyre (1960-1964), o trilogie din care al doilea volum, Cor\xc4\x83biile solare, este cel mai faimos._NEWLINE_Klein conduce colec\xc8\x9bia Ailleurs et demain a editurii Robert Laffont, considerat\xc4\x83 cea mai prestigioas\xc4\x83 colec\xc8\x9bie de science-fiction din Fran\xc8\x9ba. De asemenea, conduce colec\xc8\x9bia science-fiction de la Livre de Poche. \xc3\x8empreun\xc4\x83 cu Jacques Goimard \xc8\x99i Dem\xc3\xa8tre Ioakimidis, a coordonat \xc3\xaentre 1974 \xc8\x99i 1985 La Grande Anthologie de la science-fiction.\n_START_SECTION_\nScurt\xc4\x83 caracterizare a operei sale\n_START_PARAGRAPH_\nG\xc3\xa9rard Klein este unul dintre acei scriitori contemporani intens preocupa\xc8\x9bi de soarta omenirii care au ales "vehicolul" literaturii de science fiction pentru a ridica problemele posibile, a semnala tendin\xc8\x9bele majore \xc8\x99i a avertiza asupra pericolelor ridicate de tehnologie \xc8\x99i de societatea uman\xc4\x83 \xc3\xaens\xc4\x83\xc8\x99i \xc3\xaen mersul acesteia \xc3\xaenainte. _NEWLINE_Dou\xc4\x83 dintre operele sale sunt cu totul remarcabile sintetiz\xc3\xa2nd preocup\xc4\x83rile sale permanente.  Una este Les Seigneurs de la guerre (Seniorii r\xc4\x83zboiului), iar cealalt\xc4\x83 este Les virus ne parlent pas (Viru\xc8\x99ii nu vorbesc).\n_START_SECTION_\n\xe2\x80\x9eSeniorii r\xc4\x83zboiului\xe2\x80\x9d\n_START_PARAGRAPH_\nSeniorii r\xc4\x83zboiului este o fresc\xc4\x83 o societ\xc4\x83\xc8\x9bii omene\xc8\x99ti din cele mai vechi timpuri p\xc3\xa2n\xc4\x83 \xc3\xaentr-un viitor greu de prev\xc4\x83zut azi, analizat\xc4\x83 complex \xc8\x99i extrem de original din multiple puncte de vedere, filozofic, istoric, religios, cultural \xc8\x99i tehnologic din perspectiva aparent cinic\xc4\x83, dar extrem de pragmatic\xc4\x83 a unui personaj, din viitorul nostru \xc3\xaendep\xc4\x83rtat, c\xc4\x83l\xc4\x83tor cvasi-instantaneu \xc3\xaen spa\xc8\x9biu \xc8\x99i timp, \xc3\xaen ambele sale direc\xc8\x9bii. _NEWLINE_Acest b\xc4\x83rbat (av\xc3\xa2nd un nume foarte neutru,  Georges Corson) este un r\xc4\x83zboinic de "profesie", dar \xc3\xaen acela\xc8\x99i timp este un personaj foarte educat, av\xc3\xa2nd nu numai cuno\xc8\x99tin\xc8\x9be extrem de vaste \xc8\x99i eficiente (\xc3\xaen special de natur\xc4\x83 militar\xc4\x83 \xc8\x99i de supravie\xc8\x9buire \xc3\xaen orice situa\xc8\x9bie \xc8\x99i timp) din toate epocile omenirii, dar \xc8\x99i un foarte solid bagaj cultural \xc8\x99i comportamental.  Unicul scop (aparent) al personajului principal este de a interveni minimum minimorum, oriunde \xc3\xaen timp \xc8\x99i spa\xc8\x9biu unde este nevoie, pentru a salva r\xc4\x83zboiul, care este - conform concep\xc8\x9biei sale \xc8\x99i a societ\xc4\x83\xc8\x9bii din care provine - singura modalitate de avansare a omenirii \xc3\xaen viitor \xc8\x99i de perpetuare a acesteia.\n_START_SECTION_\n"Viru\xc8\x99ii nu vorbesc"\n_START_PARAGRAPH_\n\xc3\x8en aceast\xc4\x83 povestire, care ar putea fi considerat\xc4\x83 una de tip "crea\xc8\x9bionist", ideea generic\xc4\x83 este extrem de novatoare.  Specia uman\xc4\x83, \xc3\xaen acest caz, este o crea\xc8\x9bie a viru\xc8\x99ilor, care au g\xc4\x83sit aceast\xc4\x83 modalitate de progres, similar\xc4\x83 cu aceleia \xc3\xaen care oamenii au creat \xc3\xaen istoria modern\xc4\x83 computerele, pentru a spori eficien\xc8\x9ba lor func\xc8\x9bional\xc4\x83.  _NEWLINE_Aceast\xc4\x83 povestire prefigureaz\xc4\x83 un roman crea\xc8\x9bionist, scris de Richard Dawkins, The Selfish Gene (Gena egoist\xc4\x83).  Ideea generic\xc4\x83 \xc8\x99i subiectul sunt similare cu ale povestirii lui G\xc3\xa9rard Klein, de data aceasta oamenii sunt crea\xc8\x9bia genelor \xc3\xaens\xc4\x83\xc8\x99i, care au g\xc4\x83sit o modalitate eficient\xc4\x83 \xc8\x99i sigur\xc4\x83 de evolu\xc8\x9bie \xc8\x99i progres \xc3\xaen evolu\xc8\x9bia oamenilor at\xc3\xa2t ca indivizi c\xc3\xa2t \xc8\x99i ca specie. _NEWLINE_Aidoma ca \xc8\x99i \xc3\xaen cazul altor romane crea\xc8\x9bioniste celebre, a\xc8\x99a cum ar fi cele ale cunoscu\xc8\x9bilor Karel \xc4\x8capek, R\xc4\x83zboi cu salamandrele, \xc8\x99i Isaac Asimov, seria romanelor "robotice", rezultatul crea\xc8\x9biei, \xc3\xaen cazul lui G\xc3\xa9rard Klein, omenirea \xc3\xaens\xc4\x83\xc8\x99i, dep\xc4\x83\xc8\x99e\xc8\x99te toate a\xc8\x99tept\xc4\x83rile creatorilor, sc\xc4\x83p\xc3\xa2nd (sau, mai exact, \xc3\xaencerc\xc3\xa2nd s\xc4\x83 scape) de creator(i) atunci c\xc3\xa2nd decide s\xc4\x83 declare "r\xc4\x83zboi total" tuturor viru\xc8\x99ilor (vede\xc8\x9bi \xc8\x99i Golem).'